open-index/open-wikipedia-markdown huggingface dataset:
Pausanias (geograf)

**Pausanias** alebo **Pausaniás** (* 115, Malá Ázia - † 180) bol grécky cestovateľ a zemepisec. Žil v druhom storočí (približne od roku 115 do roku 180).

## Životopis
O jeho živote okrem jeho cestovateľských aktivít vieme len veľmi málo. Pausanias pochádzal pravdepodobne z Lýdie. Veľmi dobre poznal západné pobrežie Malej Ázie a predtým, ako navštívil Grécko, jeho cesty ho viedli do Antiochie a Palestíny, na brehy rieky Jordán a do Egypta, kde spoznal pyramídy. V Macedónii navštívil tradičnú Orfeovu hrobku. Potom odcestoval do Talianska, kde navštívil niekoľko kampánskych miest a samozrejme aj Rím. V Ríme ako sa zdá nejaký čas býval. Jeho ďalšou cestou bola návšteva Grécka. [thumb|300px| ''Socha [Zeus|Dia v Olympii '' podľa opisu Pausania.]]

## Cestopisy
### Miesta
Čo sa týka jeho najvýznamnejšej písomnosti je to opis Grécka (Helládos Periēgēsis). Dielo tvorí desať kníh. V prvej knihe opisuje Atiku a v nej Atény. Druhá oboznamuje čitateľa s historickým územím Argolis, tiež o Korinte a Sikyóne. Tu sa ako prvý vo svojom diele zmienil o tom, že videl ruiny Mykén. Lakóniu a Spartu opísal v tretej knihe a v štvrtej Messéniu. V ďalších dvoch knihách v Élide opisuje Olympiu.  Na Peloponézskom severe ho cesta zaviedla do Acháje (7.kniha). Prechodil na pamätihodnosti bohatú Arkádiu (8.kniha). V deviatej knihe je opis Boiótie a v poslednej opisuje Fókidu.

### Zvyky a obyčaje
Pausanias často popisuje ceremoniálne a iné miestne zvyky, píše o histórii o legendách a folklóre miest, ktoré navštívil. Pritom sa často zameriava na opisy náboženského umenia a architektúry. Jeho dielo pomohlo aj moderným gréckym folklóristom, pri hľadaní koreňov moderného gréckeho folklóru. V topografickej časti opisuje prírodné javy ako je zemetrasenie, príliv a odliv či zaľadnené severné more. Aj keď nikdy nespochybňuje existenciu bohov a legendárnych hrdinov, občas kritizuje mýty a legendy, ktoré sa k nim vzťahujú. Jeho popisy umeleckých diel sú veľmi presné a vďaka nim sa často prevádzajú ich rekonštrukcie.

V minulosti boli jeho písomnosti z veľkej časti zamietané. Kriticky sa o nich zmieňuje Stefanos Byzantský aj mnohí iní. V dvadsiatom storočí vďaka archeológii zistili, že Pausanias bol spoľahlivým sprievodcom a plne preukázali, že miesta ktoré navštívil opísal reálne.

## Zdroje

Kategória:Narodenia v 2. storočí
Kategória:Úmrtia v 2. storočí
Kategória:Spisovatelia starovekého Grécka
Kategória:Starovekí geografi
Limitné ordinálne číslo

**Limitné ordinálne číslo** (iné názvy: **limitný ordinál, limitné poriadkové číslo, ordinálne číslo druhého druhu**) je ordinálne číslo, ktoré nemá predchodcu a nie je prázdne. Formálnejšie:
Ordinálne číslo  \alpha \,\!  je **limitné**, ak
 \alpha \neq 0 \land (\forall \beta \isin On)( \beta \cup \{ \beta \} \neq \alpha ) 
***On*** tu označuje triedu všetkých ordinálnych čísel.

## Príklady
Množina  \omega \,\! všetkých prirodzených čísel je **limitná** - každé menšie ordinálne číslo je konečné a nemôže byť predchodcom  \omega \,\! v zmysle vyššie uvedenej definície.

Podobne množina  \omega + \omega = \{0,1,2,\ldots,\omega,\omega + 1, \omega + 2,\ldots \} \,\! je limitná. 

Naproti tomu ordinálne čísla  0,1,7,13,\omega + 1, \omega.\omega + \omega + 15 \,\!  nie sú limitné. 0 nie je limitné z definície a ostatné majú predchodcov  0,6,12,\omega, \omega.\omega + \omega + 14 \,\!. Takým ordinálnym číslam hovoríme izolované.

## Použitie
Rozdelenie ordinálnych čísel na limitné a izolované sa často používa v dôkazoch transfinitnej indukcie a v konštrukciách transfinitnej rekurzie, kde je prevádzaný zvláštny krok (z predchodcu na následníka) pre izolovaný ordinál a zvláštny krok (z množiny všetkých menších ordinálov na ich supremum) pre **limitný** ordinál.

Limitné ordinálne čísla majú niektoré zaujímavé vlastnosti, ktoré nemajú izolované ordinálne čísla:
* Množina všetkých vlastných podmnožín limitného ordinálneho čísla nemá najväčší prvok, ale má supremum - je to tu tak trochu obdoba zhora otvoreného intervalu v reálnych číslach.
* Len limitné ordinálne číslo môže byť kardinálnym číslom.

## Pozri aj
* Izolované ordinálne číslo
* Ordinálne číslo
* Ordinálna aritmetika
* Transfinitná indukcia
* Transfinitná rekurzia
* Kardinálne číslo
* Limitné kardinálne číslo
* Kofinál

Kategória:Ordinálne čísla
Izolovaný ordinál

**Izolovaný ordinál** je ordinálne číslo, ktoré má predchodcu alebo je rovný prázdnej množine. Formálnejšie:
Ordinálne číslo  \alpha \,\!  je **izolované**, ak
: \alpha = 0 \vee (\exist \beta \isin On)(\beta \cup \{ \beta \} = \alpha) 
On tu označuje triedu všetkých ordinálnych čísel.

## Príklady
Každý konečný ordinál (tzn. každé prirodzené číslo) je izolovaný. Stačí si uvedomiť, že
*  1 = 0 \cup \{ 0 \} = \{0 \} \,\!
*  2 = 1 \cup \{ 1 \} = \{ 0,1 \} \,\!
*  3 = 2 \cup \{ 2 \} = \{ 0,1,2 \} \,\!
*  \ldots \,\!

Existujú ale i nekonečné izolované ordinály, napríklad ak označím ako  \omega \,\! množinu prirodzených čísel, ktorá je takisto ordinál, potom
: \omega + 1 = \{ 0,1,2,\ldots,\omega \} = \omega \cup \{ \omega \} \,\! má predchodcu  \omega \,\!
Podobne má  \omega + 2 \,\! predchodce  \omega + 1 \,\!, takže opäť ide o izolovaný ordinál.

Naproti tomu existujú i ordinály, ktoré nie sú **izolované**. Takým ordinálom hovoríme limitný. Najmenším takým ordinálom je práve  \omega \,\!, ale existujú i väčšie limitné ordinály – napríklad  \omega.2 \,\!,  \omega^2 \,\! alebo  (\omega^{\omega})^{\omega} \,\!.

## Použitie
Rozdelenie ordinálnych čísel na limitné a izolované sa často používa v dôkazoch transfinitnej indukcíe a v konštrukciách transfinitnej rekurzie, kde je prevedený zvláštny krok (z predchodcu na následníka) pre izolovaný ordinál a zvláštny krok (z množiny všetkých menších ordinálov na ich supremum) pre **limitný** ordinál.

## Pozri aj

* Limitný ordinál
* Ordinálne číslo
* Ordinálna aritmetika
* Transfinitná indukcia
* Transfinitná rekurzia

Kategória:Ordinálne čísla
Koncentračný tábor Sachsenhausen

**Koncentračný tábor Sachsenhausen** bol nacistický koncentračný tábor založený 1936 severne od Berlína v miestnej časti Sachsenhausen v Oranienburgu. Kvôli jeho polohe blízko Berlína a blízko centrály Gestapa mal tento koncentračný tábor v systéme táborov výnimočnú úlohu. Tábor slúžil ako výcvikové miesto pre veliteľov a stráž do koncentračných táborov v celom nacistickom Nemecku. S koncentračným táborom Oranienburg existujúcim od 1933/34 neexistuje ani časová a ani priestorová zhoda.

## Akcia Bernhard

V zvlášť oddelených barakoch číslo 18 a 19 sachsenhausenského koncentračného tábora sa nachádzala dieľňa falšovateľov, v ktorej tajná služba fašistickej SS *[[Sicherheitsdienst]] (SD)* na rozkaz hlavného ríšskeho bezpečnostného úradu *[[Reichssicherheitshauptamt]] (RSHA)* pomocou 144 židovských väzňov, s patričným odborným vzdelaním, previedla doteraz najväčšiu známu falšovateľskú akciu v dejinách. Adolf Burger je jedným z mála žijúcich svedkov tejto akcie.

## Iné projekty

## Zdroje

Kategória:Nacistické koncentračné tábory
Sea Lion Park

**Sea Lion Park**(v preklade mroží park) bol 16 akrový (65000m2) zábavný park založený v roku 1895 na Coney Island Paulom Boytonom. Park sa stal prvým zábavným parkom v Severnej Amerike. V roku 1903 bol park obnovený ako Luna Park.

Paul Boyton cestoval okolo USA s vodným cirkusom a v roku 1894 založil zábavný park v Chicagu. Rozhodol sa kolonizovať Coney Island a zaplatil zem za Hotelom Elephant ako permanentnú oblasť pre jeho vodnú show uvádzajúcu 40 mrožov.

Kategória:Zábavné parky v USA
Kolotoč

[thumb|Kolotoč v londýnskom [South Banku počas letného festivalu]]
**Kolotoč** je druh zábavnej jazdy pozostávajúcej z rotujúcej platformy so sedadlami pre cestujúcich. Sedadlá sú tradične vo forme drevených koní, alebo iných zvierat, ktoré sa často mechanicky posúvajú hore a dole v sprievode cirkusovej hudby. Pre takýto druh atrakcie poznáme viac názvov: kolotoč, lietajúce kone, galloper. Býva súčasťou zábavných parkov.

## Iné projekty


Kategória:Zábavné parky
Zámok Bečov nad Teplou

**Zámok Bečov nad Teplou** sa nachádza v meste Bečov nad Teplou v Karlovarskom kraji.

## História
Zámok bol vybudovaný v rokoch 1750 – 1753 v tesnej blízkosti stredovekého hradu v mieste bývaleho predhradia. Pre vybudovanie zámku bolo využité ranobarokové opevnenie, ktoré navrhol Jan Lacron v období tridsaťročnej vojny a z ktorého bola realizované len malá časť v podobe delostreleckej bašty.

Dvojposchodový zámok, nazývaný v dobových prameňoch Nový alebo Dolný, nechal vybudovať v polovici 18. storočia vtedajší majiteľ bečovského panstva Dominik Ondřej Kounic. Architekt barokovej budovy využil zmieňovanú baštu ako subštrukciu pre rozmernú polygonálnú vežicu a zachoval i renesančný portál predhradia z doby okolo roku 1540, ktorý využil ako vstupný portál zámku. Prístup do neho bol realizovaný murovaným mostom neseným ôsmimi hranolovými piliermi. Na moste sú umiestnené kamenné sochy svätcov Jana Nepomuckého a jezuitského Jana de Gotto z roku 1753.

Reprezentačné sály a kaplnka zámku sú situované v polygonálnej vežici, ostatná časť budovy slúžila obytným účelom. V roku 1861 bola prestavana zámocká kaplnka, v rokoch 1861 – 1875 boli upravené ostatné interiéry zámku za účasti architektov Josefa Zítka a Josefa Mockera.

Priľahlá zámecká terasovitá zahrada pochádza až z druhej polovice 19. storočia. Pod terasami sa nacháda rozsiahla pivnica bývalého pivovaru z 18. storočia.

## Expozícia
V roku 1996 bola v novo opravenom zámku otvorená expozícia gotického umenia západných Čiech. Od roku 2002 je súčasťou expozície reštaurovaný románsky relikviár svätého Maura, najvýznamnejšia románska klenotnícka pamiatka v Čechách.

## Referencie


## Iné projekty

## Externé odkazy
* Oficiálne stránky

## Zdroj

Bečov nad Teplou
Kategória:Národné kultúrne pamiatky v Karlovarskom kraji
Bečov nad Teplou
Webový audit

**Webový audit** je spôsob komplexných testov webových stránok na internete. Jeho cieľom je analyzovať existujúcu web stránku a z vyplývajúcich výsledkov navrhnúť vylepšenie štruktúry a vzhľadu webových prezentácií.

Pri webovom audite sa prihliada na analýzu a identifikáciu návštevníkov, či spôsobu odovzdávania informácií majiteľom webovej lokality. Audit podáva vstupné informácie pre vylepšenie použiteľnosti web stránky. Testami sú zisťované odkazujúce stránky, štatistiky preklikávaných odkazov a analýzy kľúčových slov prezentácie. Výsledkom webového auditu by mala byť identifikácia potrebných krokov pre SEO optimalizáciu a údaje pre výber vhodných cieľových adries platenej reklamy (PPC). 

## Základná štruktúra testov
* analýza štatistiky návštevnosti stránok domény
* analýza štruktúry obsahu web stránky
* zhromažďovanie a priraďovanie požiadaviek návštevníkov
* navigačné štruktúry a metodiky v obsahu domény
* doba odozvy a prístupnosť webovej lokality
* test funkčnosti externých/ interných odkazov domény

Kategória:Internetový marketing
Blackgang Chine

**Blackgang Chine** je zábavný park, ktorý bol bol založený v roku 1843 viktoriánskym podnikateľom Alexandrom Dabellom na Isle of Wight. Môže byť považovaný za najstarší existujúci tematický park na svete. Blackgang Chine je umiestnený na zničenom pobreží na mäkkom kriedovom útese blízko najjužnejšieho výbežku na Isle of Wight v Anglicku.

## Iné projekty

Kategória:Zábavné parky v Spojenom kráľovstve
Kategória:Wight
Mikroformát

**Mikroformát** (anglicky microformat, skratka **μF**) je spôsob, ako do webových stránok ukladať strojovo čitateľné informácie pomocou súčasného HTML alebo XHTML.

Mikroformáty ustanovujú, akým spôsobom vkladať do webových stránok metainformácie, ako sú napríklad elektronická vizitka (formát hCard), adresa (formát adr), udalosť (formát hCalendar), geografická pozícia (formát geo) a mnoho ďalších tak, aby boli zrozumiteľné nielen pre človeka, ale aj pre počítače. Samotný formát sa nijako nedotýka štruktúry webovej stránky, ale len zápisu konkrétnej informácie.

Mikroformáty zatiaľ internetové prehliadače natívne nepodporujú, zostávajú tak pre užívateľov skryté. Podpora mikroformátov sa očakáva s ďalšou generáciou majoritných prehliadačov. Objaví sa pravdepodobne vo Firefox 3.1 a špekuľuje sa o podpore mikroformátov aj v Internet Explorer 8.

## Operator pre Firefox

Do Firefoxu si možno doinštalovať interpretáciu mikroformátov pomocou rozšírenia Operator. Obsahuje elektronické vizitky, adresu a geografickú pozíciu)

## Referencie

## Zdroje
*Článok o mikrofomátorch (česky)

Kategória:Internet
Jazda

**Jazda** alebo **jazdenie** môže byť:
*o živej bytosti: presúvanie sa pohybom po zemi na dopravnom prostriedku, prepravnom zvierati (najmä na koni) alebo na športovom prostriedku (typu lyže a podobne)
*o dopravnom prostriedku alebo prepravnom zvierati: presúvanie sa pohybom po zemi 

**Jazda** môže byť aj kavaléria
Stephenie Meyerová

**Stephenie Meyerová** (rodená **Morganová**, * 24. december 1973, Hartford, Connecticut, USA) je americká spisovateľka, známa svojou romantickou ságou *[[Súmrak (séria)|Súmrak]]* o upíroch, ktorá je určená predovšetkým mladým čitateľom. Po celom svete bolo predaných viac ako 40 miliónov kópií románov z tejto ságy, preložených do 37 rozličných jazykov sveta. Filmová adaptácia *Súmraku* vyšla v USA 21. novembra 2008, na Slovensku 15. januára 2009. Meyerová je takisto autorkou sci-fi románu pre dospelých Hostiteľ.

Meyerová bola najpredávanejšou autorkou roku 2008, s predanými viac ako 22 miliónmi knihami a *[[Súmrak (Meyerová)|Súmrak]]* najpredávanejšou knihou roka.

## Osobný život
Narodila sa v Hartforde, v štáte Connecticut Stephen a Candy Morganovým. Vyrástla vo Phoenixe (Arizona) s piatimi súrodencami: Sethom, Emily, Jacobom, Paulom a Heidi. Vyštudovala strednú školu Chaparral High School v Scottsdale a vysokú školu Brigham Young University v Provo, Utah, kde získala bakalára slobodných umení v angličtine v roku 1995. Meyerová, členka cirkvi Ježiša Krista Svätých neskorších dní, stretla svojho manžela Christiana, prezývaného „Pancho“, keď vyrastala v Arizone a vydala sa zaňho v roku 1994. Majú spolu troch synov: Gabea, Setha a Eliho. 

## Publikácie
### Sága Súmrak
# Súmrak (*Twilight*, 2005)
# Nov (*New Moon*, 2006)
# Zatmenie (*Eclipse*, 2007) 
# Úsvit (*Breaking Dawn*, 2008)

### Ostatné knihy
* Prom Nights from Hell (2007)
* Hostiteľ (*The Host*, 2008)
* The Twilight Saga: The Official Guide (dodatok k ságe *Súmrak*, 2009)
* Krátky druhý život Bree Tannerovej (*The Short Second Life of Bree Tanner*, 2010)
*Polnočné slnko (Midnight Sun, 2020)

### Niečo o písaní Twilightu

Twilight ságu začala písať 2. júna 2003. Dovtedy nenapísala nič, odhliadnuc od pár kapitol nikdy nedokončených príbehov. V tento osudný deň ju inšpiroval jej sen, v ktorom sledovala intenzívny rozhovor mladej, obyčajne vyzerajúcej ženy a krásneho, v slnečnom svetle sa trblietajúceho upíra. Boli spolu na nádhernej lúke a hovorili o svojej láske a o komplikovanosti ich situácie, keďže krv mladej ženy pôsobila na upíra neodolateľne a len s problémami dokázal zabrániť tomu, aby ju zabil.

Stephenie v to ráno nechcela stratiť spomienku na tento sen a tak sa rozhodla podrobne ho zapísať. Časom dopísala k scéne z lúky celý príbeh a Stephenina staršia sestra Emily jej po prečítaní navrhla, aby sa pokúsila knihu vydať. To samozrejme nebolo jednoduché a predtým ako sa jej podarilo nájsť ochotného vydavateľa, bola odmietnutá asi v ôsmich rôznych vydavateľstvách. Odvtedy sa Twilight rozrástol na celú ságu pozostávajúcu zo štyroch kníh, bol vydaný v približne štyridsiatich krajinách sveta a príbeh o láske Belly a Edwarda sa objavil aj na plátnach a priniesol vo svete neuveriteľný úspech.

## Referencie

## Externé odkazy
* Oficiálna stránka Stephenie Meyerovej 
* Oficiálna stránka ságy ''Súmrak''  
* 

Kategória:Spisovatelia USA
Kategória:Spisovatelia fantasy
Kategória:Osobnosti z Hartfordu (Connecticut)
Mick Jones

**Mick Jones**, vlastným menom **Michael Geoffrey Jones** (* 26. jún 1955, Londýn, Spojené kráľovstvo) je britský gitarista a spevák, spoluzakladateľ punkovej skupiny The Clash (z ktorej ho vyhodili v roku 1983). Pôsobil aj v skupine Big Audio Dynamite, ktorá sa neskôr zmenila kvôli zmenách v zostave na Big Audio Dynamite II a potom na Big Audio. 

Spolu so Strummerom tvorili autorskú dvojicu na väčšine piesní The Clash. Jeho najznámejšia skladba je „Should I Stay Or Should I Go?“, z ktorej sa stal jeden z najväčších hitov skupiny.

## Iné projekty

Kategória:Anglickí skladatelia modernej hudby
Kategória:Anglickí speváci-skladatelia
Kategória:Anglickí rockoví gitaristi
Kategória:Anglickí rockoví speváci
Kategória:Punkrockoví hudobníci
Kategória:Osobnosti z Londýna
When the Wind Blows

***When the Wind Blows*** je soundtrack k rovnomennému animovanému filmu režiséra Jimmyho Murakamiho. Album bol vydaný na jeseň roku 1986.

Nahrávky skladieb na soundtracku filmu *When the Wind Blows* pochádzajú od viacerých hudobných umelcov. Na prvej strane pôvodnej vinylovej LP platne sa nachádzalo päť skladieb viacerých umelcov: Davida Bowieho, Hugh Cornwella, Genesis, Squeeze a Paula Hardcastla. Druhá časť albumu obsahuje desať skladieb od bývalého basgitaristu skupiny Pink Floyd, Rogera Watersa. Waters tieto piesne nahral spolu so svojou sprievodnou kapelou The Bleeding Heart Band.

Dej filmu *When the Wind Blows* je o výbuchu sovietskej jadrovej bomby v Spojenom kráľovstve z pohľadu dôchodcovského páru Jima a Hildy Bloggovcov.

## Zoznam skladieb
David Bowie
# „When the Wind Blows“ (Bowie, Kizilcay) – 3:35
Hugh Cornwell
# „Facts And Figures“ (Sampson) – 4:19
Genesis
# „The Brazilian“ (Banks, Collins, Rutherford) – 4:51
Squeeze
# „What Have They Done?“ (Difford, Tilbrook) – 3:39
Paul Hardcastle
# „The Shuffle“ (Hardcastle) – 4:16
Roger Waters & The Bleeding Heart Band
# „The Russian Missile“ (Waters) – 0:10
# „Towers of Faith“ (Waters) – 7:00
# „Hilda's Dream“ (Waters) – 1:36
# „The American Bomber“ (Waters) – 0:07
# „The Anderson Shelter“ (Waters) – 1:13
# „The British Submarine“ (Waters) – 0:14
# „The Attack“ (Waters) – 2:53
# „The Fall Out“ (Waters) – 2:04
# „Hilda's Hair“ (Waters) – 4:20
# „Folded Flags“ (Waters) – 4:51

## Album nahrali
### The Bleeding Heart Band
** Roger Waters – basgitara, akustická gitara, spev („Towers Of Faith“ a „Folded Flags“)
** Jay Stapley, Snowy White – elektrická gitara
** John Gordon – basgitara
** Matt Irving – klávesy, organ
** Nick Glennie-Smith – klavír, organ
** John Linwood – automatický bubeník
** Freddie Krc – bicie, perkusie
** Mel Collins – saxofón
** Clare Torry – vokály („Folded Flags“)
** Paul Carrack – klávesy („Towers Of Faith“), vokály („Towers Of Faith“)

## Referencie

## Externé odkazy
* Informácie o albume (vrátane textov)
* Informácie o albume v češtine 

Kategória:Albumy Rogera Watersa
Kategória:Hudobné albumy z 1986
Kategória:Soundtracky
Davisov pohár 2009 (Ázijsko-oceánska zóna)

**Ázijsko-Oceánska zóna [[Davisov pohár|Davisovho pohára]]** je jedna z troch podoblastí, ktoré sú podsúťažami Davisovho pohára.

## Skupina I
**Zúčastnené tímy**

*
*
*
*
*
*
*
*
*

### Predkolo
#### Kazachstan - Čínsky Tchaj-pej

### 1. kolo
#### Austrália - Thajsko

#### India - Čínsky Tchaj-pej

#### Čína - Japonsko

#### Uzbekistan - Kórejská republika

### 2. kolo
#### Austrália - India

#### Japonsko - Uzbekistan

### 1. kolo play-off
#### Thajsko - Kazachstan

#### Čína - Kórejská republika

### 2. kolo play-off

## Skupina II
**Zúčastnené tímy**

*
*
*
*
*
*
*
*

### 1. kolo
#### Filipíny - Hongkong

#### Pakistan - Omán

#### Indonézia - Kuvajt

#### Malajzia - Nový Zéland

### 2. kolo
#### Filipíny - Pakistan

#### Indonézia - Nový Zéland

### Play-off
#### Hongkong - Omán

#### Kuvajt - Malajzia

### Play-off
#### Filipíny - Nový Zéland

## Skupina III
**Zúčastnené tímy**

*
*
* Oceánia
*
*
*
*
*

### Formát
Osem tímov, rozdelených do dvoch skupín po štyroch, bude bojovať o dve postupové miesta, z ktorých sa dostanú do Final Four (Finálovej štvorky).
Ostatné tímy budú bojovať v skupine o udržanie sa. Posledné dva tímy zostupujú do Skupiny IV.

### Informácie
:**Miesto zápasov**: Aleppo, Sýria
:**Povrch**: Tvrdý (vonku)
:**Dátum**: 13. apríl

### Základná fáza

### Play-off
#### 1. až 4. miesto

#### 5. až 8. miesto

#### Postupujúci
Z III. Skupiny postupujú Oceánia a  Srí Lanka. 
Z III. Skupiny klesajú  Tadžikistan a  Singapur.

## Skupina IV
**Zúčastnené tímy**

*
*
*
*
*
*
*
*
*
*
*
*

### Formát
Dvanásť tímov, rozdelených do dvoch skupín, bude bojovať o jedno postupové miesto v každej skupine. Víťazi postupujú do Skupiny III.

### Informácie
:**Miesto zápasov**: Dháka, Bangladéš
:**Povrch**: Tvrdý (vonku)
:**Dátum**: 31. marec - 5. apríl

Kategória:Davisov pohár 2009
Gaël Clichy

**Gaël Clichy** (*vyslovuje sa* Klišé) (* 26. júl 1985, Toulouse, Francúzsko) je francúzsky futbalový obranca, ktorý pôsobí klube Arsenal FC a reprezentuje Francúzsko.

## Detstvo
Clichy vyrastal vo svojom rodnom meste Toulouse. V detstve pri preliezaní cez kovový plot sa mu na ňom zachytil prsteň, ktorý nosil a odtrhol mu prst. Počas následnej sedemhodinovej operácie mu prestalo biť srdce, našťastie po 15-tich sekundách opäť naskočilo. Doktori to opísali ako zázrak, že Clichy prežil. Gaël sa však zotavil z tejto nepríjemnej skúsenosti aj vďaka svojej matke, ktorá dlhé roky pôsobila ako zdravotná sestra. 

## Arsenal
Clichy prestúpil na Highbury v auguste 2003 z AS Cannes za 250 000 libier £. V nasledujúcich troch sezónach však bol iba náhradníkom anglického reprezentanta Ashleyho Cola. V majstrovskej sezóne 2003/04 odohral 12 zápasov, čo mu stačilo na udelenie víťaznej medaily ako najmladšiemu hráčovi Arsenalu (18 rokov).

Po Coleovej zlomenine nohy v októbri 2005 sa očákavalo, že Clichy dostane šancu byť stabilnou súčasťou základnej zostavy The Gunners, navyše keď sa spomínal Coleov prestup do Španielska. Avšak Clichyho ironicky vyradilo z hry rovnaké zranenie ako Colea, čo malo za následok krízu na ľavej strane obrany Arsenalu. 

Gaël sa naplno vrátil 25. apríla 2006 v semifinálovom zápase Ligy Majstrov proti Villarrealu (0-0), keď striedal zraneného Mathieua Flaminiho. V závere tohto zápasu v hlavičkovom súboji Gaël fauloval v pokutovom území, čo znamenalo penaltu pre domáci Villarreal. Brankár Lehmann však odčinil Clichyho chybu a Riquelmeho penaltu vychytal. Potom však prišlo znovuobnovenie jeho zranenia, pre ktoré musel vynechať záver sezóny a taktiež aj finále Ligy Majstrov.

Po prestupe Ashleyho Colea do Chelsea v auguste 2006, sa Clichy stal Wengerovou prvou voľbou na ľavú stranu obrany. V predchádzajúcich troch rokoch ako náhradník odohral 57 zápasov (34 v Premiership), v sezóne 2006/07 ako súčasť základnej zostavy už 40 zápasov, z toho 27 v lige. V sezóne 2007/08 bol vybraný do Tímu roka v Premier League volenom Asociáciou Profesionálnych Futbalistou (PFA) ako najlepší ľavý obranca. Rovnako bol v 55-člennej nominácii na Hráča roka podľa FIFPro pre sezónu 2007/08. Svoj premiérový gól za Arsenal strelil 1. novembra 2008 v zápase proti Stoke City (1-2).

20. júna 2008 podpísal s klubom nový dlhoročný kontrakt. 

## Francúzsko
Clichy debutoval v seniorskom drese Francúzska 10. septembra 2008 v zápase proti Srbsku (2-1) v kvalifikácii na Majstrovstvá sveta vo futbale 2010. Ešte predtým odohral dva zápasy za "B" tím a 10 zápasov za francúzsku "dvadsaťjednotku".

Nebol nominovaný trénerom Domenechom na Majstrovstvá Európy vo futbale 2008 v Rakúsku a Švajčiarsku.

## Referencie

## Externé odkazy
* Profil hráča na arsenal.com
* Štatistiky hráča  na soccernet.com

Kategória:Francúzski národní futbalisti
Kategória:Hráči Arsenal FC
Kategória:Hráči FA Premier League
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Francúzske osobnosti martinického pôvodu
Kategória:Osobnosti z Toulouse
Jozef Antalovič

**Jozef Antalovič** (* 29. máj 1975, Nitra) je bývalý slovenský futbalista, ktorý naposledy hral za klub 3. ligy KFC Komárno. Jozef Antalovič hral aj za FC Nitra, Slovan Bratislava a FK Jablonec 97.

## Zdroj a referencie
*

## Externé odkazy
* FC Nitra.sk
* Štatistiky hráčov FC Nitra

Kategória:Slovenskí futbalisti
Kategória:Hráči FC Nitra
Kategória:Hráči ŠK Slovan Bratislava
Kategória:Hráči FK Jablonec
Kategória:Osobnosti z Nitry
Miroslav Baček

**Miroslav Baček** (* 22. september 1970, Veľký Krtíš) je bývalý slovenský futbalista, ktorý pôsobil na poste záložníka. Celú svoju profesionálnu kariéru odohral v Česku.

## Zdroj
 

Kategória:Slovenskí futbalisti
Kategória:Futbaloví stredopoliari
Kategória:Hráči FK Viktoria Žižkov
Kategória:Hráči AC Sparta Praha
Kategória:Hráči FC Union Cheb
Kategória:Hráči FK DAC 1904 Dunajská Streda
Kategória:Osobnosti z Veľkého Krtíša
Nindžucu

náhľad|Nindžucu na nákrese z 19. storočia

**Nindžucu** () alebo **ninpó** () je bojové umenie, stratégia a taktika špionáže, sabotáže a iných druhov skrytého vedenia boja vo feudálnom Japonsku. 

Bojovník používajúci systém nindžucu sa nazýval *šinobi-no-mono* (忍の者), skrátene *šinobi* (忍 (V preklade: tieňový bojovníci). Po Druhej svetovej vojne sa rozšírilo pomenovanie *[[nindža]]*, ktoré vzniklo alternatívnym čítaním znakov 忍者. Ženy bojovníčky sa nazývajú *[[kunoiči]]* (くノ一).

## Iné projekty

Kategória:Japonské bojové umenia
Harz (pohorie)

**Harz** je pohorie v severovýchodnom Nemecku. Najvyšším vrchom je Brocken (). Pohorie leží na hraniciach troch spolkových krajín - Dolného Saska, Saska-Anhaltska a Durínska. Harz meria na dĺžku 95 v smere juhovýchod-severozápad, na šírku  a má rozlohu približne . V mestách a obciach tohto pohoria žije asi 600&nbsp;tisíc obyvateľov.

## Poloha
Pohorie Harz má dĺžku asi . Na severozápade sa začína pri meste Seesen a končí na východe pri meste Eisleben. Má šírku asi . Zaberá plochu asi . Člení sa na Horný Harz (Oberharz) na severozápade, s maximálnou výškou do , na rozdiel od masív Brocken s výškou nad . Nízky Harz (Unterharz) na východe dosahuje nadmorské výšky do . Táto pahorkatina je pomerne vhodné územie pre poľnohospodárstvo.

## Podnebie
V porovnaní s okolitými oblasťami sa pohorie vyznačuje nižšími teplotami a vyššími úhrnmi zrážok. Pre Harz sú typické vyrovnané množstvá zrážok počas celého roka. Na náveterných západných svahoch, ktoré sú vystavené vetrom z Atlantiku dosahujú ročné úhrny zrážok hodnoty do  (Západný Harz, Horný Harz a Vysoký Harz); naopak, na záveternej strane ročne dopadne iba okolo  zrážok (Východný Harz, Nízky Harz, Východoharzské predhorie).

## Geológia
Harz vznikol počas prvohôr v tzv. hercýnskom (variskom) vrásnení, ktoré je pomenované podľa tohto pohoria. Presnejšie patria k jeho rhenohercýnskej zóne. Tvoria ho hlavne sedimenty devónskeho pasívneho okraja (pieskovce a ílovce) s významným bimodálnym vulkanizmom a vápencami. Na ne sú nasunuté rhenohercýnske flyšové príkrovy tvorené devónskymi oceánskymi bazaltmi, hlbokovodnými bridlicami a rohovcami. Na juhu vystupujú slabo premenené sedimenty fylitovej zóny. Celá zóna je prestúpená niekoľkými granitovými intrúziami.

## Referencie

## Iné projekty

## Zdroj


Kategória:Pohoria v Nemecku
Kategória:Geografia Durínska
Kategória:Geografia Dolného Saska
Kategória:Geografia Saska-Anhaltska
Majstrovstvá sveta v severskom lyžovaní 2009 – Preteky na 10 km klasicky žien s intervalovým štartom

**Preteky na 10 kilometrov klasicky žien s intervalovým štartom** na **[[Majstrovstvá sveta v severskom lyžovaní 2009|Majstrovstvách sveta v severskom lyžovaní 2009]]** bola jedna z 6 ženských disciplín na Majstrovstvách sveta v severskom lyžovaní 2009 v Liberci. Súťažilo sa 19. februára 2009. Víťazkou sa stala Fínka Aino Kaisa Saarinenová.

## Výsledky

## Referencie
*Výsledky  

Kategória:Majstrovstvá sveta v severskom lyžovaní 2009
Zámok Bruntál

**Zámok Bruntál**, nachádzajúci sa v centre okresného mesta Bruntál, je jednou z najvýznamnejších pamiatok regiónu. 

Okolo zámku netradičnej dispozície v tvare kruhovej výseče s trojuholníkovým nádvorím s arkádami sa rozkladá zámocký park. Na zámku sa zachovalo cenné vybavenie pôvodných interiérov s bohatou obrazovou zbierkou, zbrojnicou a knižnicou. Dnes je sídlom regionálneho múzea, sú tu múzejné expozície a výstavné siene a konajú sa tu kultúrne a spoločenské akcie.

## História
Pôvodný mestský hrad z konca 15. storočia bol prestavaný v 2. polovici 16. storočia v štýle severskej renesancie pánmi z Vrbna. Po bitke na Bielej hore zámok získal Rád nemeckých rytierov a prestaval ho v rokoch 1766 — 1769 v barokovom štýle. Vznikol tak objekt ojedinele spojujúci renesančný a barokový sloh v jednom celku. Zámok bol upravovaný ešte v polovici 19. a začiatkom 20. storočia.

## Iné projekty

## Externé odkazy
* Oficiálne stránky
* Zámok Bruntál na www.hrady-zamky.cz
* Virtuálna prehliadka parku Bruntálskeho zámku

## Zdroj

Bruntál, zámok
Kategória:Národné kultúrne pamiatky v Moravsko-sliezskom kraji
Bruntál
Zámok Abbadie

right|thumb|Zámok Abbadie
**Zámok Abbadie** je francúzsky zámok ležiaci na baskickom pobreží v Hendaye, v departemente Pyrénées-Atlantiques, región Akvitánsko. Bol postavený podľa plánov architekta Viollet-le-Duca v neogotickom štýle v rokoch 1860 až 1870.

## Iné projekty

## Zdroj

Abbadie, zámok
Kategória:Neogotické stavby vo Francúzsku
Kategória:Stavby v departemente Pyrénées-Atlantiques
Džiu-džicu (rozlišovacia stránka)

**Džiu-džicu** alebo **džú džucu** (staršie alebo nespisovne *jiu-jitsu*):

* japonské bojové umenie, pozri džiu-džicu
* brazílske bojové umenie, pozri brazílske džiu-džicu
* nemecké bojové umenie, pozri nemecké džiu-džicu
Japonská červená armáda

**Japonská červená armáda** (jap. *Nihon Sekigun*, skrat. **JRA** z angl. *Japanese Red Army*) bola japonská ultraľavicová militantná skupina založená Fusako Šigenobuovou v roku 1971 po rozštiepení pôvodnej japonskej *Frakcie červenej armády* (známej aj ako *Japonská komunistická liga*). Zatiaľ čo prvá skupina, ktorá vznikla týmto rozdelením, Spojená červená armáda (*Rengo Sekigun*), sa zaoberala aktivitami v domovskom Japonsku, *Japonská červená armáda* bola aktívna hlavne v zahraničí. Obzvlášť na Blízkom východe, kde si v Libanone jej členovia utvorili svoj hlavný štáb a udržovali úzke vzťahy s Ľudovým frontom pre oslobodenie Palestíny (PFLP). 

Skupina mala podľa jej vlastných slov okolo 40 členov, medzi najznámejších patrila spomínaná Fusako Šigenobuová, Haruo Wako, Yu Kikumura či Kozo Okamoto. *JRA* si za cieľ kládla predovšetkým zvrhnutie japonskej vlády a monarchie a spolu s ostatnými zahraničnými odbojovými skupinami spustenie svetovej revolúcie.

Prvou a najznámejšou akciou skupiny v zahraničí sa stal tzv. Masaker na letisku Lod v Izraeli, kde 30. mája 1972 traja jej členovia zabili paľbou z automatických zbraní 24 ľudí. Hoci to podľa vlastných slov síce urobili na podporu *Ľudového frontu pre oslobodenie Palestíny*, neurobili to však na jeho objednávku, ako sa často uvádza, ale z vlastnej iniciatívy. Užšia spolupráca s *PFLP* sa začala až po tomto útoku. Medzi ďalšie akcie *JRA* patrí niekoľko únosov lietadiel, viacero prepadnutí budov ambasád a komerčných spoločností, často spojené so zadržiavaním rukojemníkov, či bombové útoky. V ich poslednom útoku zo 14. apríla 1988 nechali vybuchnúť bombu v americkom dôstojníckom rekreačnom klube v talianskom Neapole, pričom zabili 5 ľudí.

Neskôr bolo viacero členov *JRA* vačšinou náhodne pozatýkaných v rôznych častiach sveta (napr. v Rumunsku, Peru, Thajsku či USA), niektorí sa ale stále ukrývajú pravdepodobne na Blízkom východe či v Severnej Kórei. V novembri 2000 bola v Osake zadržaná aj Šigenobuová, ktorá v apríli 2001 z väzenia vydala prehlásenie, v ktorom deklarovala rozpustenie *Japonskej červenej armády*. Krátko na to ju vláda USA vyčiarkla so zoznamu existujúcich teroristických skupín.

## Externé odkazy
* Japonská červená armáda (rusky)

Kategória:Skupiny označené za teroristické
Kategória:Partizánske organizácie
Jozef Holánik-Bakeľ

**Jozef Holánik-Bakeľ** (* 3. júl 1863, Dlhé Pole, Rakúske cisárstvo – † 7. august 1942, Dlhé Pole) bol slovenský drotár.

V roku 1907 si nechal v Poľsku patentovať náročnú pletaciu techniku.

## Ocenenia
* 1903 – bronzová medaila na Umelecko-priemyselnej výstave hornouhorských krajov v Žiline
* 1911 – hlavná cena Gran Prémio, Rím
* 1911 – tri zlaté medaily v Rostove nad Donom a v Ríme
* 1933 – zlatá medaila na Priemyselnej a hospodárskej výstave v Nitre

## Galéria

Holanik.jpg
Holanik3.jpg
Holanik5.jpg
Holanik4.jpg


## Referencie


## Iné projekty

## Externé odkazy
*Jozef Holánik-Bakeľ na osobnosti.sk

Kategória:Slovenskí remeselníci
Kategória:Drotári
Kategória:Osobnosti z Dlhého Poľa
Finta (album)

***Finta*** je šiesty štúdiový album, ktorý so skupinou Indigo nahral Peter Nagy. Album v roku 1990 vydalo hudobné vydavateľstvo Opus.

## Zoznam skladieb
# „Pieseň za korunu“ (Peter Nagy/Peter Nagy) - 2:54
# „Chlapci z lampárne“ (Peter Nagy/Peter Nagy) - 3:07
# „Viera“ (Peter Nagy/Peter Nagy) - 3:11
# „Dve sestry“ (Peter Nagy/Július Kinček) - 2:53
# „Stráž ma, môj rozum“ (Peter Nagy/Peter Nagy) - 3:06
# „Biela zástava“ (Peter Nagy/Peter Nagy) - 3:19
# „Prvá facka“ (Peter Nagy/Július Kinček) - 2:42
# „Máš, čo máš“ (Peter Nagy/Július Kinček) - 3:57
# „Ľavý hák“ (Peter Nagy/Peter Nagy) - 3:29
# „Zachráňte ľudí pred ľudmi“ (Peter Nagy/Július Kinček) - 3:27
# „Finta“ (Peter Nagy/Peter Nagy) - 2:41
# „Stará pravda“ (Peter Nagy/Peter Nagy) - 2:17

## Výroba albumu
*Skupina Indigo (aranžmány):
** Peter Nagy - spev, akustická gitara, harmonika
** Jozef Maták - basová gitara, vokály
** Miroslav Okáľ - bicie, congá, perkusie, programovanie (Roland W-30)
** Laco Kozusznik - elektrická gitara, vokály
** Peter Kliment - klávesy, vokály, programovanie (Roland W-30) 
** Peter Farnbauer - klávesy, elektrická gitara, klavír, vokály, programovanie (Roland W-30) 
*Spolupracovali:
* Fedor Nemec - fotografie
* R. Němeček - dizajn
* Peter Smolinský - hudobná réžia
* Ivan Jombík - Zvuková Réžia
* Ferry Bullinger (2), Maruška Mišenčíková (3, 6), Ľuboš Kasala (2) - vokály

## Referencie

Kategória:Hudobné albumy z 1990
Kategória:Albumy Petra Nagya
Atlantic College

**Atlantic College** je najstaršia zo škôl medzinárodnej siete United World Colleges. 

## Iné projekty

## Externé odkazy
* Oficiálne stránky Atlantic College 
* Časopis študentov školy 
* Profil školy  

Kategória:United World Colleges
Revolver & muzika

***Revolver & muzika*** je ôsmy štúdiový album, ktorý so skupinou Indigo nahral Peter Nagy. Album vydalo hudobné vydavateľstvo Tommü records v roku 1993.
  
## Zoznam skladieb
Autorom hudby a textov je Peter Nagy (pokiaľ nie je uvedené inak).
# „Revolver a muzika“ -	3:46
# „Anjel-netopier“ -  3:23
# „Jeep“ -	3:33
# „Hogo a Klára“ -	3:05
# „Pod vodou“ (Peter Nagy/Peter Farnbauer) -	4:33
# „Posledná zápalka“ - 2:46
# „Zlaté časy“ - 2:46
# „Fínsky nôž“ - 3:21
# „Naše dievčatá“ -	3:00
# „Irónia“ - 3:30
# „Mr. Röntgen“ - 3:15
# „Milenci na snehu“ - 3:33
# „Nemé jazerá II“ - 2:11

## Výroba albumu
* Peter Nagy - spev, akustická gitara, dobro, perkusie, aranžmány, producent
* Juraj Kuchárek - bicie, programovanie
* Peter Farnbauer - elektrická gitara, klávesy, kontrabas, programovanie, aranžmány
* Money Factor - vokály
* Igor Bázlik - hudobná réžia
* Jozef Krajčovič - zvuková réžia, mixáž
* Tibor Borský, Róbert Nemeček - fotografie

Kategória:Hudobné albumy z 1993
Kategória:Albumy Petra Nagya
20 roků – 20 hitů

***20 roků – 20 hitů*** je výberový album, ktorý so skupinou Indigo nahral Peter Nagy. Album bol vydaný v roku 2004 pri príležitosti 20. výročia od doby kedy sa stala jeho pieseň „Profesor Indigo“ česko-slovenským hitom. Na albume sa nachádza 20 najväčších hitov Petra Nagyho a jedna nová 21. skladba s názvom „Aj tak je to fajn“, ktorú nahral v roku 2004.
  
## Zoznam skladieb
# „Aj tak sme frajeri“
# „Profesor Indigo“
# „Poďme sa zachrániť“
# „So mnou nikdy nezostárneš“
# „Kristínka iba spí“
# „Marcel z malého mesta“
# „Chráň svoje bláznovstvá“
# „Sme svoji“
# „Korálky od Natálky“
# „Láska je tu s nami“
# „Psi sa brania útokom“
# „Krásny zadok“
# „S nohami na stole“
# „Myslíš na to, na čo ja“
# „Revolver a Muzika“
# „Bosorkine slzy“
# „Len tak si hodiť vlasmi“
# „Zákony hada“
# „Len pomaly“
# „Někdy je smích, někdy pláč“
# „Aj tak je to fajn“ 

Kategória:Kompilačné albumy z 2004
Kategória:Albumy Petra Nagya
008

***008*** je deviaty štúdiový album Petra Nagya. Album bol vydaný v roku 1996.
  
## Zoznam skladieb
# „Waikiki Raga“ (Peter Nagy/Peter Nagy) - 3:45
# „Krič "Mama !"“ (Peter Nagy/Peter Nagy) - 3:24
# „Bye, Bye America“ (Peter Nagy/Peter Nagy) - 3:12
# „Ľúbim ťa“ (Peter Nagy/Peter Nagy) - 2:50
# „Krásny zadok“ (Peter Nagy/Peter Nagy) - 2:12
# „Hollywood (je ďaleko)“ (Peter Nagy/Peter Nagy) - 2:28
# „Bahama Conga“ (Peter Nagy/Peter Nagy) - 4:12
# „Škuľavý psík“ (Peter Nagy/Peter Nagy) - 3:50
# „I Love You Still“ (Peter Nagy/Peter Nagy) - 2:50
# „Výťah“ (Peter Nagy/Peter Nagy) - 3:06
# „Route 66“ (Peter Nagy/Peter Farnbauer) - 3:44
# „Keď sa ženy pobijú“ (Peter Nagy/Peter Nagy) - 1:36

## Výroba albumu
* Peter Nagy - spev, akustická gitara, dobro, vokály, congá, akordeón, aranžmány, producent
* Peter Farnbauer - gitary, klávesy, programovanie, aranžmány
* Pavol Kvassay - vokály, aranžmány (1, 7, 11) 
* Michal Kovalčík - elektrická gitara (2, 5)
* Zuzana Kvassayová - vokály  (1, 7, 11)
* Brigita Szelidová - vokály  (1, 7, 11)
* Tereza de Bruno - „sweet voice“ (1)
* Richard Šimurka - saxofón, flauta (5, 8, 10)
* Jozef Krajčovič - zvuková réžia, mixáž, hudobná réžia
* Peter Smolinský - hudobná réžia
* Tomáš Nemec - dizajn obalu
* Jef Kratochvíl, Vladimír Kroc - fotografie

Kategória:Hudobné albumy z 1996
Kategória:Albumy Petra Nagya
Jamaica Rum

***Jamaica Rum*** je siedmy album, ktorý so skupinou Indigo nahral Peter Nagy. Album bol vydaný v roku 1991.
  
## Zoznam skladieb
Autorom hudby a textov je Peter Nagy.
# „Mercedes“ - 	2:56
# „Roma-Romana“ - 	3:27
# „S nohami na stole“ - 4:20
# „Kecy“ - 	3:32
# „Jamaica Rum“ - 3:20
# „Nad nami zomrel skladateľ“ - 3:44
# „Eskimo“ - 4:06
# „Len si daj“ - 2:26
# „Eufrica“ - 2:44
# „Bóje“ - 4:01
# „Jožko Mindrák“ - 2:52
# „Dopisy na telo“ - 3:43

## Výroba albumu
* Peter Nagy - spev, akustická gitara, harmonika, aranžmány, producent
* Peter Farnbauer - elektrická gitara, programovanie, aranžmány
* Július Petrus - bicie
* Viktor Hidvéghy - basová gitara, programovanie
* Peter Smolinský - hudobná réžia
* Ivan Jombík - nahrávanie, mixáž
* Fedor Nemec - fotografie

Kategória:Hudobné albumy z 1991
Kategória:Albumy Petra Nagya
Nové svetlo

***Nové svetlo*** je jedenásty album, ktorý so skupinou Indigo nahral Peter Nagy. Album bol vydaný v roku 2002.
  
## Zoznam skladieb
Hudba a texty: Peter Nagy
# „V siedmom nebi“ - 3:32
# „Len pomaly“ - 3:33
# „Si moja hviezda“ - 3:33
# „Viem kde je sever“ -	2:46
# „Peniaze letia“ - 3:54
# „Pravdy sú len jedny“ - 3:03
# „Ráno je nádej“ -	3:26
# „Len tak si hodiť vlasmi“ - 3:59
# „Modrooká“ - 3:07
# „Nahá ako Praha“ - 4:10
# „To prebolí“ -  	4:37
# „Si moja hviezda“ (Bonus, reggae verzia) - 4:37

## Výroba albumu
* Peter Nagy - spev, Akustická gitara, ústna harmonika, vokály, producent, fotografie
* Michal Kovalčík - elektrická gitara, gitary, dobro
* Attila Béreš - basová gitara
* Boris Brna - bicie nástroje
* Radovan „Vrabec“ Orth - vokály (1, 4, 7, 8, 10)
* Zuzana Kvassayová - vokály (8, 12)
* Brigita Szelidová - vokály (8, 12)
* Monika Hrabovčéková - husle (9)
;Produkcia
* Juraj Kupec - zvuková réžia, mixáž, hudobná réžia
* Peter Nagy, skupina Indigo - aranžmány
* Ľubomír Špirko - fotografie
* Gibon s.r.o. - dizajn

Kategória:Hudobné albumy z 2002
Kategória:Albumy Petra Nagya
Gold (Peter Nagy)

***Gold*** je album, ktorý so skupinou Indigo nahral Peter Nagy. Album bol vydaný v roku 2006.
  
## Zoznam skladieb
# „Profesor Indigo“
# „Až sa znova narodím“
# „Chráň svoje bláznovstvá“
# „Myslíš na to, na čo ja?“
# „Kristínka iba spí“
# „Na mojom poschodí“
# „Korálky od Natálky“
# „Sme svoji“
# „Nič nezmení môj svet“
# „Marcel z malého mesta“
# „Zákony hada“
# „Máš, čo máš“
# „Poďme sa zachrániť“
# „Láska je tu s vami“
# „Aj tak sme frajeri“

Kategória:Kompilačné albumy z 2006
Kategória:Albumy Petra Nagya
99 watt

***99 watt*** je desiaty štúdiový album Petra Nagya. Album bol vydaný v roku 1998.
  
## Zoznam skladieb
# „Lož ma krásne nohy“ (Peter Nagy/Peter Nagy) - 3:29
# „Bosorkine slzy“ (Peter Nagy/Peter Nagy) - 3:39
# „Zuzka“ (Peter Nagy/Peter Nagy) - 3:17
# „Kto ostrihal zemeguľu dohola?“ (Peter Nagy/Peter Nagy) - 2:57
# „Nelietajú“ (Peter Nagy/Peter Nagy) - 3:23
# „Včera som ťa zastrelil“ (Peter Nagy/Peter Nagy) - 3:59
# „Čierna pieseň“ (Peter Nagy/Peter Nagy) - 3:54
# „Láska je...“ (Peter Nagy/Peter Nagy) - 3:01
# „Jazvečík“ (Peter Nagy/Peter Nagy) - 4:01
# „Mám to na háku“ (Peter Nagy/Peter Nagy) - 3:02
# „Agáty“ (Peter Nagy/Peter Nagy) - 3:22
# „Boxer“ (Peter Nagy/Peter Nagy) - 3:02
# „Alabama blues“ (J.B.Lenoir) bonus - 3:28

## Výroba albumu
* Peter Nagy - spev, gitary, vokály, producent
* Peter Farnbauer - gitary, klávesy, programovanie, aranžmány
* Michal Kovalčík - elektrická gitara
* Zuzana Kvassayová - vokály
* Brigita Szelidová - vokály
* Jozef Krajčovič - zvuková réžia, mixáž, hudobná réžia
* Fedor Nemec, Papa Raczy, Gibon s.r.o. - dizajn, fotografie

Kategória:Hudobné albumy z 1998
Kategória:Albumy Petra Nagya
Zámok Březnice

**Zámok Březnice** je zámok v meste Březnice v okrese Příbram.

Zámok vznikol ako gotická pevnosť v 13. storočí za vlády kráľa Václava I.. Začiatky sú spájané s rodom Buzici, z tohto obdobia sa zachovala len časť opevnenia. V 15. storočí hrad prestaval Petr Zmrzlík zo Svojšína, krátko potom bol hrad dobytý katolíckymi vojskami a určitý čas bol neobývaný. V roku 1506 hrad získali Malovcovci z Chýnova, ktorí ho vlastnili do konfiškácie v roku 1548, kedy hrad získal Jiřík z Lokšan, ktorý pokračoval v nimi začatej obnove.

V 16. storočí bol prestavaný do súčasnej renesančnej podoby, opevnenie je neskorogotické. Od roku 1872 do znárodnenia v roku 1945 bol zámok majetkom Pálffyovcov, dnes je spravovaný Národným pamiatkovým ústavom ČR. Je obklopený voľne prístupnou zámockou záhradou. V zámku a okolí sa konajú svadby a ďalšie kultúrne akcie.

## Iné projekty

## Zdroj

Březnice, zámok
Kategória:Národné kultúrne pamiatky v Stredočeskom kraji
Březnice
Matúš Kozáčik

**Matúš Kozáčik** (* 27. december 1983, Dolný Kubín) je bývalý slovenský futbalista. Medzi jeho futbalové vzory patril dánsky brankár Peter Schmeichel.
V Plzni predvádzal kvalitné výkony, legendárny československý brankár Ivo Viktor o ňom vyhlásil:*„Nevidím u neho žiadnu slabinu.“* 

V máji 2014 získal v ankete Klubu sportovních novinářů ocenenie najlepší brankár Gambrinus ligy 2013/14.

## Klubová kariéra
V desiatich rokoch začal chytať v rodnom meste, v klube MFK Dolný Kubín. Ako mladší dorastenec prišiel do Košíc, do vtedajšieho 1. FC. V devätnástich rokoch prestúpil do pražskej Slavie, kde sa stal v januári 2005 po odchode Radka Černého brankárskou jednotkou. V roku 2007 po päťročnom pôsobení v Slavii prestúpil do konkurenčnej Sparty, kde hral do leta 2010. Zo Sparty prestúpil do cyperského klubu Anorthosis Famagusta FC.

Pred sezónou 2012/2013 prestúpil do Plzne, kde podpísal trojročný kontrakt. V ročníku odchytal 27 ligových stretnutí a podával stabilné výkony a s klubom vyhral ligu.

7. februára 2014 podpísal s Viktorkou nový kontrakt do 30. 6. 2017. S klubom skončil na konci sezóny na 2. mieste v lige i českom pohári, v oboch prípadoch za Spartou Praha.
 
### Klubové štatistiky
Aktuálne k 6. júnu 2014

## Reprezentačná kariéra
V A-mužstve Slovenska debutoval 10. decembra 2006 v Abú Zabí v priateľskom stretnutí proti domácej reprezentácii Spojených arabských emirátov. Odchytal prvý polčas, zápas skončil víťazstvom Slovenska 2:1. 

V marci 2013 figuroval v širšej nominácii slovenského národného tímu pre kvalifikačný zápas s Litvou (22. marca) a priateľské stretnutie so Švédskom (26. marca, oba zápasy sa hrali v Žiline na štadióne Pod Dubňom). Ani na jeden zápas však nenastúpil. Príležitosť dostal až od trénera Jána Kozáka 15. októbra 2013 v zápase proti Lotyšsku (remíza 2:2). 15. novembra 2013 vychytal čisté konto v priateľskom stretnutí proti domácemu Poľsku, Slovensko zvíťazilo 2:0.

9. októbra 2014 vychytal víťazstvo 2:1 v kvalifikačnom zápase na EURO 2016 proti Španielsku keď chytil niekoľko čistých šancí a Slovensko po úvodnej výhre nad Ukrajinou potvrdilo výborný vstup do kvalifikácie. O 3 dni neskôr 12. októbra proti domácemu Bielorusku pomohol k výhre 3:1, v nastavenom čase navyše založil priamočiaru akciu vedúcu k tretiemu gólu. Jeho dlhý výkop predĺžil Adam Nemec na nabiehajúceho Stanislava Šestáka, ktorý bez problémov strelil gól. Slovensko tak získalo z troch úvodných zápasov plný počet deviatich bodov.

## Referencie

## Iné projekty

## Externé odkazy
* Kozáčik na NFT.com 

## Zdroj

Kategória:Slovenskí futbalisti
Kategória:Hráči MFK Košice
Kategória:Hráči SK Slavia Praha
Kategória:Hráči AC Sparta Praha
Kategória:Osobnosti z Dolného Kubína
Kategória:Hráči FC Viktoria Plzeň
Glykemický index

**Glykemický index** je bezrozmerné číslo, ktoré vyjadruje postavenie potraviny na stupnici od 0 do 100 podľa toho, ako rýchlo sa cukor v potravine vstrebáva a ako rýchlo ovplyvňuje hladinu glukózy v krvi.

Potraviny, ktoré majú vysoký glykemický index, obsahujú cukor, ktorý sa štiepi a vstrebáva rýchlo, výrazne zvyšuje hladinu glukózy a inzulínu v krvi a rýchlo vedie k pocitu hladu.

Nízky glykemický index majú potraviny, ktorých cukor má opačné vlastnosti.

Podľa glykemického indexu sa potraviny delia na potraviny:
* s nízkym glykemickým indexom ( 70)  – biely pšeničný chlieb, biela ryža, melón, varené zemiaky

## Referencie

## Zdroje
* Glykemický index na akv.sk

Kategória:Výživa
Kategória:E10-E14 Diabetes mellitus
Kategória:Endokrinológia
Kategória:Diabetes mellitus
Moravské zemské muzeum

[thumb|Moravské zemské muzeum v [Brno|Brne – Dietrichsteinský palác na Zelnom trhu]]

**Moravské zemské muzeum** je druhé najväčšie (po Národním muzeu v Prahe) a druhé najstaršie (po Slezském zemském muzeu v Opave) múzeum v Česku.

Múzeum bolo založené v Brne dekrétem cisára Františka I. ako Františkovo museum dňa 29. júla v roku 1817. V súčasnej dobe sa v jeho zbierkach nachádza viac ako 6 miliónov predmetov
z rôznych prírodovedných a spoločensko-vedných odborov (antropológia, archeológia praveká a stredoveká, botanika, teatrológia, entomológia, etnografia, geológia, genetika, história, mineralógia, muzikológia, paleontológia, zoológia).

## Expozície múzea

**Múzeum má:**

* **šesť stálych expozícií v [[Brno|Brne]]:** 

** Dietrichsteinský palác 
** Biskupský dvůr 
** Palác šlechtičen 
** Pavilón Anthropos 
** Mendelianum 
** Památník Leoša Janáčka 

* **a tri mimobrnenské:**

** Památník Bible kralické v Kralicích nad Oslavou 
** zámok v Jevišovicích (v súčasnej dobe v rekonštrukcii, ale pripravuje sa historická a etnografická expozícia, výstava hudobných nástrojov, výstava skalných malieb a prezentácia zbierky Františka Vildomca v pôvodnom uložení) 
** zámok v Budišove

## Externé odkazy
* Moravské zemské muzeum

Kategória:Múzeá v Brne
Kategória:Múzeá v Česku
Parazitológ

**Parazitológ** - prírodovedec (lekár, veterinár, zoológ, entomológ, ekológ a pod.), ktorý sa amatérsky, alebo profesionálne venuje štúdiu parazitológie. 

Kategória:Vedecké povolania
Epidemiológ

**Epidemiológ** - prírodovedec (zvyčajne lekár, ale i veterinár, prípadne zoológ, entomológ a pod.), ktorý sa amatérsky, alebo profesionálne venuje štúdiu epidemiológie. 

Kategória:Vedecké povolania
Kategória:Epidemiológia